স্টাফ রিপোর্টার ॥ বানিয়াচং সদরের সংগ্রাম রায়ের পাড়া মহল্লায় শাহিন মিয়া (৩৫) নামে এক যুবকের ঝুলন্ত লাশ উদ্ধার করেছে পুলিশ। সে ওই মহল্লার আব্দুল বারিকের পুত্র। গত বুধবার রাতে প্রতিদিনের ন্যায় খাওয়া শেষে তার ঘরে ঘুমিয়ে পড়ে। সকালে ঘুম থেকে না উঠায় পরিবারের লোকজন ডাকাডাকি করে। কিন্তু দরজা না খোলায় দরজা ভেঙ্গে ভেতরে প্রবেশ করে তীরের সাথে ঝুলন্ত অবস্থায় শাহিনকে দেখতে পায়। বিষয়টি বানিয়াচং থানাকে অবহিত করলে এসআই মনিরুল ইসলামে নেতৃত্বে একদল পুলিশ লাশ উদ্ধার করে সুরতহাল রিপোর্ট তৈরি করে সদর হাসপাতাল মর্গে প্রেরণ করে। তবে তার মৃত্যুর সঠিক কারণ জানা যায়নি। এ ব্যাপারে ওসি অমূল্য কুমার চৌধুরী জানান, ময়না তদন্ত রিপোর্ট ছাড়া এ মুর্হুতে কিছু বলা যাচ্ছে না।